ORGANIZACIJA RADA U ŠK. 2020./2021. GOD.

Dragi učenici i poštovani roditelji,

 u OŠ Viktora Cara Emina ukupno je upisano 406 učenika u i to u 25 razrednih odjela. U matičnoj školi imamo 16 razrednih odjela, dvije učionice viška te 3 učionice za organizaciju produženog boravka razredne nastave, blagavaonicu, sportsku dvoranu i sobu za izolaciju. U PŠ Dobreć učenici su u dvorazrednoj kombinaciji u skupini od 9 učenika. PŠ Eugen Kumičić ima 8 razrednih odjela, blagavaonicu, učionicu za produženi boravak, malu dvoranu i sobu za izolaciju.

 Učenici razredne nastave koriste učionice u ''balonu'' i ne dolaze u kontakt s učenicima predmetne nastave koji su smješteni svako odjeljenje u svoju učionicu te ne mijenjaju učionice tijekom nastave. Sve se odvija u učionici pa i marenda koja će ih dočekati zapakirana. Učitelji će po dogovoru izlaziti s učenicima u dvorište na propisan način za potrebe nastave, ali i velikog odmora. Učiteljice prvašića prvih mjesec dana dežuraju na ulazu do kuda ih doprati 1 roditelj s maskom. Kako koji učenik dolazi pred školu, odmah ulazi u svoj razred jer će učionice s učiteljima biti otvorene 20 minuta prije početka nastave. Time se sprečava vanjsko okupljanje.

Raspored razreda po učionicama i mjesto ulaska u školu:

|  |  |  |  |
| --- | --- | --- | --- |
| Razred | Učionica | Razrednica/ik | Ulazak |
| Razredna nastava, matična škola |
| 1.a | 107 | Snježana Kovačević | Ulaz između PB i kuhinje |
| 1.b | 106 | Ranka Janjetić | Ulaz između PB i kuhinje |
| 2.a | 108 | Tatjana Debeljak | Ulaz između PB i kuhinje  |
| 2.b | 109 | Sonja Šumberac | Ulaz između PB i kuhinje  |
| 3.a | 102 | Arnela Bahović | Gornji bočni ulaz |
| 3.b | 105 | Ivanka Basan | Ulaz između PB i kuhinje |
| 4.a | 104 | Ljiljana Basarić | Gornji bočni ulaz |
| 4.b.  | 103 | Olena Maksimov/Rahela Grozdanov | Gornji bočni ulaz |
| Predmetna nastava, matična škola |
| 5.a | 204 | Barbara Kalčić Grabrovac | Glavni ulaz  |
| 5.b | LK | Melita Stanić Šepić | Donji bočni ulaz – koriste sanitarni čvor sportske dvorane |
| 6.a | VJ | Sanja Hlanuda | Donji bočni ulaz – koriste sanitarni čvor sportske dvorane |
| 6.b | 201 | Martina Pećar Đurović | Glavni ulaz  |
| 7.a | STEM1 | Igor Šijanec | Donji bočni ulaz – koriste sanitarni čvor sportske dvorane |
| 7.b | 202 | Gabrijela Adulmar | Glavni ulaz  |
| 8.a | 205 | Hrvoje Kezele | Glavni ulaz  |
| 8.b | STEM2/FIZ | Branka Kinkela-Stupac | Glavni ulaz  |
| Razredna nastava, područna škola M. Draga |
| 1.MD | 701 | Sonja Jedretić | Bočni ulaz – blagavonica |
| 2.MD | 301 | Martina Rosović | Bočni ulaz – blagavonica |
| 3.MD | 801 | Blaženka Beroš | Bočni ulaz – blagavonica |
| 4. MD | 601 | Suzana Galović | Bočni ulaz – PB |
| Predmetna nastava, područna škola M. Draga |
| 5.MD | 401/STEM | Željka Matijević | Glavni ulaz |
| 6. MD | 201 | Maja Barković | Glavni ulaz |
| 7.MD | 101 | Senka Strgar Svoboda | Glavni ulaz |
| 8.MD | 501 | Ivana Peršić | Glavni ulaz |
| PŠ Dobreć |
| PŠ Dobreć | Dobreć | Marija Negrić | Ulaz  |

* Učenici moraju voditi bilješke od temperaturi koja sa mjeri kući i upisivati u za to predviđenu bilježnicu.
* Na svakom ulazu u školu postavljeni su nosači s beskontaktnim dezificijensom te kadica s izosanom za obuću. Nakon toga odlaze u razrede koji također imaju dezifekcijsko sredstvo. Spremačice i domari nadziru ulazak u prizemlju, a učiteljice RN po danima dežuraju na ulasku. U PŠ „Eugen Kumičić“, učitelji RN dežuraju na bočnom ulazu, a PN na glavnom ulazu.
* Tijekom nastavnog procesa i školskih odmora učiteljice/učitelji cijelo vrijeme provode s učenicima u razrednom odjelu. Preporuka je da se što je više moguće nastava odvija u vanjskom prostoru Škole uz dogovor učitelja o vremenu korištenja vanjskog prostora da ne dođe do miješanja grupe. Nastavni sat traje 45 minuta.
* Učitelji/učiteljice predmetne nastave koji imaju nastavu u razrednoj nastavi u vrijeme nastave obavezno nose maske.
* Maske su obvezne za vrijeme boravka u školi za sve učenike predmetne nastave, kao i njihove učitelje/učiteljice, budući da u učionicama nije moguće organizirati razmak od najmanje 1,5 metara između učenika. Škola je nabavila 440 komada (sredstva je osigurao Osnivač) platnenih maski za učenike i učitelje kojima će se podijeliti prvi nastavni sat.
* Ulazak u urede i zbornicu za nastavno osoblje i posjetitelje moguć je jedino u iznimnim i neophodnim situacijama uz obvezu nošenja maski.
* Za učenike predmetne nastave nastava će se odvijati za sve predmete, koliko je moguće kroz dvosat kako bi se što više smanjila protočnost razčitih učitelja/učiteljica tijekom dana u razrednom odjelu. Kada je riječ o kombiniranom razrednom odjelu (Izborna nastava), nastava će se organizirati na način da je jedan razred u školi, drugi na nastavi na daljini i tako po tjednima (dogovor s nastavnicima u maksimalnom mogućem realnom vremenu).
* Produženi boravak učenika odvijat će se prema Odluci Stožera Civilne zaštite na način da vršnjaci mogu biti u jednoj odgojno-obrazovnoj skupini na način da su u odvojenim dijelovima učionice uz maksimalno poštivanje epidemioloških mjera. Učiteljice nose masku. PB se neće organizirati za učenike 4. razreda. PB kreće u utorak, 8. rujna 2020, a marenda u srijedu 9.rujna 2020.
* Rad u informatičkoj učionici moguć je uz obaveznu dezinfekciju informatičke opreme između mijenjanja razrednih odjela.
* Učionice učenici ne napuštaju osim u nuždi, tj. odlasku na toalet.
* Ispred sanitarnih čvorova spremačice će dežurati i dezinficirati prostor nakon uporabe
* Nakon nastave učionice će se dezinficirati, a za vrijeme nastave maksimalno provjetravati dok vremenski uvjeti to dopuštaju.
* Učitelji su u obvezi pridržavati se propisane distance. Sva komunikacija s učiteljima/učiteljicama tijekom pandemije bit će online kad god je to moguće. Roditeljski sastanci i informacije tijekom pandemije održavat će se mailom, putem viber grupa, telefonom. Sjednice Učiteljskog i Razrednih vijeća odvijat će se tijekom pandemije putem Teamsa, a Vijeća roditelja i Školski odbor telefonom i/ili mailom.
* Svim zaposlenicima prilikom ulaska u školu bit će izmjerena temperatura, o čemu će se voditi evidencijske liste.
* Roditeljima nije dopušten dolazak u školu osim ako to ne zahtijevaju posebni uvjeti. Svi ostali koji zbog nekog razloga moraju ući u školu obvezni su se unaprijed najaviti (matična škola - 051 291 133, područna škola M. Draga – 091 49111307) i pričekati da ih netko uvede u školu uz obvezu nošenja maske.
* Izleti, ekskurzije, Izvanučionična nastava i priredbe odgađaju se za vrijeme trajanja pandemije te će u Kurikulum i Godišnji plan i programa rada škole biti uključeni po prestanku pandemije.
* Prvi radni dan PN bit će organiziran na način da su prva dva sata SRO i 3. sat je predmet koji predaje razrednik. Tada će učenici dobiti detaljne upute.

Radujemo se susretu s vama.

Učitelji, djelatnici i ravnateljica.